|  |  |  |
| --- | --- | --- |
| **Elem tartalma: Láthatatlan színház - Lábmosás** | | Kategória: egyéb |
| Szerző(k): Észak-Dunamenti Nagyboldogasszony Közösség | | Esemény: Tábor |
| Kapcsolódó téma: Szentségek | Kapcsolódó előadás: **Szentek legyetek, mert én, az Úr, a ti Istenetek szent vagyok.  Lev 19,2 – a Szentségek tábor négy lelkészi előadása** | |
| Régió: Észak-Duna | Település: Nagymaros | Időpont: 2022. 07. |

**Kapcsolódó anyagok:**

2022\_07\_szentsegek\_ajándékok\_Istentol\_negy\_foeloadas\_ossz\_tabor

2022\_07\_szentsegek\_tema\_es\_esemenyosszegzo\_ossz\_tabor

**Törzsanyag:**

*Elindítjuk a zenét, közben a résztvevőket csukott/bekötött szemmel bevezetjük a lábmosáshoz előkészített terembe és leültetjük a helyükre.*

**Segítő 1:**

Mester, nézd, megérkeztek a tanítványaid!

**Segítő 2:**

De jó, hogy megjöttetek. Már csak rátok vártunk.  Akkor meg is kezdhetjük a pászkavacsorát. Gyertek, üljetek le közénk!

**Jézus:**

Vágyva vágytam rá, hogy elköltsem veletek ezt a húsvéti vacsorát, mielőtt szenvedek.

Vegyétek és egyétek, ez az én testem, amelyet értetek adok.

Igyatok ebből mindnyájan, mert ez az én vérem, az új szövetségé amely sokakért kiontatik a bűnök bocsánatára.

Ti úgy hívtok engem: Mester és Úr. És jól mondjátok, mert az vagyok. Ha tehát én, az Úr és a Mester megmosom a lábatokat, nektek is meg kell mosnotok egymás lábát.

**Narrátor:**

Vegyétek le egyik lábatokról a zoknit.

*Egyenként mindenkinek megmossa Jézus a lábát.*

**Jézus:**

Mert példát adtam nektek, hogy amint én tettem veletek, ti is úgy tegyetek.

Gyertek, kövessetek engem, hogy együtt virrasszunk és imádkozzunk az Olajfák hegyén!

Utána legyen megosztás a kiscsoportokban.

**Eszközigény:**

kendők (szemet bekötni), lavór, kancsó, törülköző